|  |  |  |
| --- | --- | --- |
| Analiza impactului în procesul de fundamentare a  proiectului hotărârii Guvernului cu privire la detaşarea personalului din cadrul Inspectoratului General de Carabinieri la operația internațională de menținere a păcii din Kosovo  (zona Priștina) | | |
| **Titlul analizei impactului**  (poate conține titlul propunerii de act normativ): | Analiza impactului în procesul de fundamentare a proiectului hotărârii Guvernului cu privire la detaşarea personalului din cadrul Inspectoratului General de Carabinieri la operația internațională de menținere a păcii din Kosovo (zona Priștina) | |
| **Data:** | 18 martie 2024 | |
| **Autoritatea administrației publice (autor):** | Ministerul Afacerilor Interne | |
| **Subdiviziunea:** | Direcția cooperare internațională și integrare europeană a MAI | |
| **Persoana responsabilă şi datele de contact:** | Iana Leorda, consultant principal al Secției relații internaționale a Direcției cooperare internațională și integrare europeană,  email: [iana.leorda@mai.gov.md](mailto:iana.leorda@mai.gov.md),  tel.: 022-255-406 | |
| **Compartimentele analizei impactului** | | |
| **1. Definirea problemei** | | |
| *a) Determinați clar şi concis problema şi/sau problemele care urmează să fie soluționate* | | |
| Actualitatea subiectului propus prin actul normativ respectiv este condiționată de complexitatea situației în care se află Republica Moldova (RM), ca urmare a asumării opțiunii politice de integrare în Uniunea Europeană (UE).  Inițiativa promovată prin proiectul respectiv, nu derivă din necesitatea clarificării unor probleme de fapt, însă se reprezintă ca o intenție a Ministerului Afacerilor Interne (MAI) de a asigura aplicabilitatea multiplelor documente de politici relevante și documentelor de planificare strategică, care indică asupra viabilității respectivei inițiative.  În același context, relevanța participării carabinierilor la misiuni și operații internaționale rezidă în ulterioara asigurare a îndeplinirii angajamentelor Republicii Moldova asumate în cadrul Cartei ONU, tratatelor încheiate cu Uniunea Europeană, cu alte organizații internaţionale şi state terțe, în vederea contribuirii la menţinerea păcii, securităţii şi stabilităţii internaţionale, la asigurarea respectării supremaţiei legii, respectării drepturilor şi libertăţilor fundamentale ale omului, buna funcţionare a statelor, precum și dezvoltarea în continuare a cooperării în domeniul apărării și securității cu KFOR, care este o forță miltară condusă de NATO cu scopul menținerii păcii și a unei împrejurări pașnice în Kosovo, aceasta fiind sub administrația ONU.  De asemenea, statutul neutralității nu exclude participarea extra-teritorială a forțelor armate ale unui stat neutru și nu împiedică nici unul dintre statele neutre să participe, fiecare într-un mod propriu și în dependență de politica sa externă promovată, la intervențiile desfășurate sub egida NATO.  Respectiv, menționăm că participarea țării noastre în misiuni și operații internaționale, în mod individual, prin detașarea carabinierilor la operația internațională de menținere a păcii din Kosovo (zonaPriștina), va contribui esențial la valorificarea capacităților și specificului forțelor de poliție cu statut militar dual care, în conformitate cu mandatul misiunii, acționează pentru întărirea sau substituirea forțelor de poliție locale, executarea misiunilor de menținere, asigurare și restabilirea ordinii publice prin desfășurarea operațiunilor polițienești de stabilizare și combatere a revoltelor în mulțime. | | |
| *b) Descrieți problema, persoanele/entitățile afectate şi cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate şi examinate* | |  |
| Justificarea necesității schimbării situației curente și viitoare, este bazată pe prevederile politicilor publice relevante care reliefează raționamentul de participare a angajaților Inspectoratului General de Carabinieri (IGC) în misiuni și operații internaționale:  - Hotărârea Parlamentului nr. 1256/1997 pentru ratificarea Acordului dintre statele participante la Tratatul Atlanticului de Nord și celelalte state participante la programul „Parteneriatul pentru pace” privind statutul forțelor lor armate și a Protocolului adițional la acordul în cauză;  - Decizia Consiliului Suprem de Securitate nr. 01-02-12 din 12 august 2020;  - Legea nr. 219/2015 privind participarea Republicii Moldova la misiuni și operații internaționale;  - art. 22 alin. (7) din Legea nr. 219/2018 cu privire la Inspectoratul General de Carabinieri.   * Planul Național de Dezvoltare pentru anii 2024-2026, aprobat prin Hotărârea Guvernului nr. 1031/2023, care prevede un set de reforme ce vor contribui la realizarea obiectivelor cu impact asupra tuturor domeniilor de activitate ale Guvernului în contextul implementării de către Republica Moldova a criteriilor de aderare la Uniunea Europeană și la realizarea celor 4 prioritățile stabilite în Planul Național *„Construim Moldova Europeană”,* una dintre acestea fiind *„asigurarea păcii și securității”;* * Strategia Națională de dezvoltare „Moldova Europeană 2030”, aprobată prin Legea nr. 315/2022, prevede la pct. 2.1.1 *„Actualizarea securității militare în regiune”*, prioritățile strategice cu referire la restructurarea sistemului de apărare națională, precum și a sistemului de securitate per ansamblu prin sporirea investițiilor publice în dotarea armatei naționale, prin participarea la misiuni și operații internaționale, prin intensificarea cooperării și a schimbului de experiență în domeniul apărării cu partenerii strategici, prin fortificarea sistemului de protecție civilă, precum și prin alte acțiuni conexe acestora; * Strategia Securității naționale a Republicii Moldova, aprobată prin Hotărârea Guvernului nr. 391/2023, care prevede avansarea și consolidarea cooperării cu NATO, precum și participarea la misiunile internaționale de menținere a păcii. | | |
| *c) Expuneți clar cauzele care au dus la apariția problemei* | |  |
| Informația aferentă compartimentului este reflectată în lit. a) și b) | | |
| *d) Descrieți cum a evoluat problema și cum va evolua fără o intervenție* | |  |
| Informația aferentă compartimentului este reflectată în lit. a) și b) | | |
| *e) Descrieți cadrul juridic actual aplicabil raporturilor analizate și identificați carențele prevederilor normative în vigoare, identificați documentele de politici și reglementările existente care condiționează intervenția statului* | |  |
| - Decizia Consiliului Suprem de Securitate nr. 01-02-12 din 12 august 2020;  - Legea nr. 219/2015 privind participarea Republicii Moldova la misiuni și operații internaționale;  - art. 22 alin. (7) din Legea nr. 219/2018 cu privire la Inspectoratul General de Carabinieri;   * Planul Național de Dezvoltare pentru anii 2024-2026, aprobat prin HG nr. 1031/2023; * Strategia Națională de dezvoltare „Moldova Europeană 2030”, aprobată prin Legea nr. 315/2022;   - Strategia Securității naționale a Republicii Moldova, aprobată prin Hotărârea Guvernului nr. 391/2023. | | |
| **2. Stabilirea obiectivelor** | | |
| *a) Expuneți obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)* | |  |
| Proiectul în cauză urmărește următoarele obiective:  - Dezvoltarea în continuare a cooperării cu NATO în domeniul apărării și securității;  - Asigurarea îndeplinirii angajamentelor Republicii Moldova asumate în cadrul Cartei ONU, tratatelor încheiate cu Uniunea Europeană, cu alte organizații internaționale și state terțe, în vederea contribuirii la menținerea păcii, securității și stabilității internaționale;  - Realizarea obiectivelor strategice naționale aferente necesității ajustării și racordării activității MAI la standardele UE și internaționale, pentru avansarea în procesul de respectare a condițiilor de aderare la UE;  - Consolidarea capabilităților instituționale ale MAI și IGC, prin asimilarea experiențelor și bunelor practici de menținere a păcii în cadrul unor operații internaționale, și dezvoltarea cooperării, pentru garantarea modernizării subdiviziunilor MAI, potrivit standardelor comunitare și internaționale. | | |
| **3. Identificarea opțiunilor** | | |
| *a) Expuneți succint opțiunea „a nu face nimic”, care presupune lipsa de intervenție* | |  |
| În cazul opțiunii „a nu face nimic”, situația va rămâne neschimbată, acest fapt nu ar însemna producerea unui impact negativ asupra realității lucrurilor pe marginea operațiilor internaționale unde Republica Moldova deleagă efective militare. Totodată, nerealizarea scopului urmărit prin actul normativ de referință, nu va oferi Republicii Moldova oportunitatea și platforma alternativă de manifestare pe arena internațională prin activități concrete, diminuând șansele de succes ale candidaturii țării la UE. | | |
| b) *Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate.*  Ministerul Afacerilor Interne este autoritatea publică principală care va asigura şi coordona participarea și executarea sarcinilor atribuite personalului Inspectoratului General de Carabinieri, detașat în misiune, garantând în acest sens:   1. selectarea pe principii benevole, desemnarea, pregătirea și detașarea începând cu 01 aprilie 2024 a trei militari din cadrul Inspectoratului General de Carabinieri (prin sistemul de rotație), cu armament, muniții și echipament militar individual, conform cerințelor operației internaționale; 2. stabilirea perioadei și ordinii de rotație (de la 6 până la 12 luni), modalitatea prelungirii și condițiile de rechemare pentru personalul detașat în operația internațională de menținere a păcii din Kosovo (zona Priștina); 3. negocierea și încheierea Acordului tehnic necesar participării personalului Inspectoratului General de Carabinieri în cadrul operației internaționale, precum și negocierea aspectelor tehnice, în vederea asigurării logistice necesare participării personalului în cadrul operației internaționale de menținere a păcii din Kosovo (zona Priștina); 4. acoperirea cheltuielilor de transport internațional tur-retur, cazare și alimentare din mijloace financiare asigurate de către partenerii de dezvoltare, iar asigurarea medicală a personalului detașat, din contul bugetului de stat; 5. plata indemnizației neimpozabile militarilor nominalizați, în mărime de 50 dolari/zi pe perioada îndeplinirii operației internaționale, care se calculează de la data ieșirii până la data intrării în țară; 6. organizarea expertizei medico-militare.   Ministerul Afacerilor Externe va acorda asistență, în caz de necesitate, personalului Inspectoratului General de Carabinieri pe durata deplasării și participării în cadrul operației internaționale de menținere a păcii din Kosovo (zona Priștina).  Serviciul Vamal și Inspectoratul General al Poliției de Frontieră al Ministerului Afacerilor Interne vor asigura, în mod prioritar, asistență la traversarea frontierei de stat personalului Inspectoratului General de Carabinieri cu armament, muniții și echipament militar individual, conform cerințelor operației internaționale.  Ministerul Afacerilor Interna va aloca din bugetul intern mijloace financiare necesare în sumă de 800,0 mii lei, pentru participarea personalului Inspectoratului General de Carabinieri în cadrul operației internaționale. | |  |
|  | | |
| c) Expuneți opțiunile alternative analizate sau explicați motivul de ce acestea nu au fost luate în considerare | |  |
| Nu au fost identificate opțiuni alternative. | | |
| **4. Analiza impacturilor opțiunilor** | | |
| a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | |  |
| Informația aferentă compartimentului este reflectată în lit. a) și b) | |  |
|  | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea  Calculul sumei aproximative necesare pentru achitarea îndemnizației pentru 3 angajați ai IGC, pentru aflarea 6 luni în misiune, prin sistemul de rotație (3+3).  Impactul financiar este de aproximativ **800 mii lei pentru anul 2024**, care se calculează astfel:   * **cuantumul indemnizației neimpozabile:** 275 zile (an. 2024) \* 50 dolari SUA/zi \* 3 pers. = 41 250,00 dolari SUA = **734.250, 00 lei**. * **asigurarea medicală:** 365 zile \* 22,10 lei/zi = 8 066,50lei \* 3 pers. = **24.199, 50 lei**. * **- alte cheltuieli necesare** (echipament special etc.)= **41.550, 50 lei.**   **TOTAL** **= 800.000 lei**, care urmează a fi alocați suplimentar IGC. | |  |
| Se va completa după necesitate | | |
| b2) *Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | |  |
| Opțiunile alternative nu sunt identificate | | |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta.* | |  |
| - | | |
| d) *Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi* | |  |
| Nu este cazul. | | |
| **Concluzie**  e) *Argumentați selectarea unei opțiuni, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați* | |  |
| - | | |
| **5. Implementarea și monitorizarea** | | |
| a) *Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare*. | |  |
| Prevederile Hotărârii Guvernului urmează a fi aplicate din 01 aprilie 2024.  Nu este necesară modificarea cadrului normativ de incidență subiectului. | | |
| b) *Indicați clar indicatorii de performanță în baza cărora se va efectua monitorizarea* | |  |
|  | | |
| c) *Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată și evaluată opțiunea* | |  |
| **-** | | |
| **6. Consultarea** | | |
| a) *Identificați principalele părți (grupuri) interesate în intervenția propusă* | |  |
| Autoritățile publice centrale de incidență; Societatea civilă, populația Republicii Moldova. | | |
| b) *Explicați succint cum (prin ce metode) s-a asigurat consultarea adecvată a pârților* | |  |
| Nota informativă, AIR-ul și proiectul hotărârii Guvernului vor fi plasate pe pagina web a Ministerului Afacerilor Interne pentru consultări publice.  Potrivit Legii nr. 100/2017 cu privire la actele normative și Legii nr. 239/2008 cu privire la procesul decizional, prezentul proiect urmează a fi consultat și avizat cu instituțiile statului și societatea civilă. | | |
| c) *Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)* | |  |
| Se va completa după etapa consultărilor publice. | | |